
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ, Φύλλου 971 

“ 10 Σεπτεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση ομάδας ελέγχου για τη διενέργεια ελέγχου 
στο Ε.Π. «Ανάπτυξη του Τομέα Γεωργίας» ΚΑΝ (Ε- 

ΟΚ) 2328/91. 1 

Αποκατάσταση των ζημιών από τις πυρκαγιές του 
1998 σε περιοχές του Δήμου Περάματος και της 
Κοινότητας Σεληνίων Σαλαμίνας της Νομαρχίας 
Πειραιά και του Δήμου Σαρωνίδας, της Κοινότητας 

Γέρακα της Νομαρχίας Ανατολικής Αττικής. 2 

Εφημερίες γιατρών. 3 

Ορισμός επιτροπής μελέτης εξωτερικής φρούρησης 

Φυλακών και Σωφρονιστικών Καταστημάτων. 4 

Σύναψη συμβάσεων μίσθωσης έργου από το Υπουρ¬ 
γείο Πολιτισμού. 5 

Σύναψη συμβάσεων μίσθωσης έργου από το Υπουρ¬ 
γείο Πολιτισμού. 6 

Υπαγωγή του προσωπικού της κοιν. Ημεροβιγλίου Ν. 

Κυκλάδων στο Α' μέρος του Ν. 1188/81. 7 

Υπαγωγή του προσωπικού της κοιν ΣτενιώνΝ. Κυκλά- 
δων στο Α'μέρος του Ν. 1188/81. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην οικ. 9827/9.7.98 απόφα¬ 
ση του Νομάρχη Εύβοιας. 9 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. 2054016/2646 (1) 

Σύσταση ομάδας ελέγχου γιατη διενέργεια ελέγχου στο Ε.Π. 
«Ανάπτυξη του Τομέα Γεωργίας» ΚΑΝ (ΕΟΚ) 2328/91. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: α) του άρθρου 6του Ν. 2187/94 «Ειδικό 
Συντονιστικό Όργανο Ελέγχου των προγραμμάτων που 
χρηματοδοτούνται απο την Ε.Ε.», όπως τροποποιήθηκε 
με το άρθρο 17 του Ν. 2592/98 (ΦΕΚ 57Α/18.3.98). 

β) του Ν. 2081/92 «Ρύθμιση του θεσμού των Επιμελητη¬ 
ρίων κ.λπ. (Α 154). 


γ) του Π.Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτού¬ 
νται από την Ε.Ε.» (Α 219). 

2. Την αριθ. 1107147/1239/4.10.1996 απόφαση ανάθε¬ 
σης αρμοδιοτήτων του Υπουργού Οικονομικών στους Υ¬ 
φυπουργούς Οικονομικών (ΦΕΚ 922τ.Β'). 

3. Την Κοινή Απόφαση των Υπουργών Εθνικής Οικονο¬ 
μίας και Οικονομικών αριθμ. 2076149/10990/27.10.1997 
«Καθορισμός αποζημίωσης του Ειδικού Συντονιστικού 
Οργάνου Ελέγχου και των Ομάδων Ελέγχου των Προ¬ 
γραμμάτων που χρηματοδοτούνται από την Ευρωπαϊκή 
Ένωση» (ΦΕΚ 993Β/7.11.97). 

4. Την αριθ. 27/10.7.98 απόφαση του Ε.Σ.ΟΈ. γιατη διε¬ 
νέργεια ελέγχου στο Ε.Π. «Ανάπτυξη του Τομέα Γεωρ¬ 
γίας» ΚΑΝ (ΕΟΚ) 2328/91. 

5. Το αριθμ. 342257/4196/3.8.98 έγγραφο της Δ/νσης 
Προγραμματισμού και Γ.Δ. του Υπουργείου Γεωργίας. 

6. Την απόφαση Ε (96) 482/24.4.96 που αφορά την έ¬ 
γκριση του Πολυταμειακού Ειχειρησιακού Προγράμμα¬ 
τος Τεχνικής Βοήθειας και την αριθμ. 8287/7.3.97 απόφα¬ 
ση του Υφ. Εθνικής Οικονομίας. 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη για αμοιβή των ελεγκτών, η ο¬ 
ποία βαρύνει τον ΚΑΕ 0515 φορέα 140 του γπουργείου 
Οικονομικών, ενώ τα υπόλοιπα έξοδα (οδοιπορικά έξοδα, 
έξοδα διανυκτέρευσης και ημερήσιες αποζημιώσεις) κα¬ 
λύπτονται από το πρόγραμμα Τεχνικής Βοήθειας σύμφω¬ 
να με την από 12.6.96 σύμβαση. 

8. Την αριθ. 25102/ΔΕΦΕ 1393/12.7.96 απόφαση του Υπ. 
Εθνικής Οικονομίας. 

9. Το πρόγραμμα ελέγχων 1998 του ΕΣΟΕ, αποφασί¬ 
ζουμε: 

1. Συνισταύμε Ελεγκτική Ομάδα για τη διενέργεια ου¬ 
σιαστικού ελέγχου στο Ε.Π. «Ανάπτυξη τοσ Τομέα Γεωρ¬ 
γίας» ΚΑΝ (ΕΟΚ) 2328/91 και ορίζουμε ως μέλη της ομά¬ 
δας τους εξής: 

α. Μαγουλά Βασίλειο, Υπάλληλο του Γ.Λ.Κ. (Δ 41). 

β. Ρεπαπή Κων/νο, Υπάλληλο του Γ.Λ.Κ. (ΥΔΕ στη Ν 
Δωδ/σου). 

γ. Σοφία Ιακωβίδου, Υπάλληλο του Υπ. Γεωργίας (Δ/νση 
Πρ/σμού και Γ.Δ.). 

δ. Στυλιανό Σύλλα, Υπάλληλο του Υπ. Γεωργίας (Δ/νση 
Πρ/σμού και Γ.Δ.). 

2. Ο έλεγχος θα διενεργηθεί στο Νομό Δωδ/σου όπου 
και θα ελεγχθούν δικαιούχοι του ΚΑΝ 2328/91. 

2. Έργο της Ελεγκτικής Ομάδας είναι η διενέργεια ε¬ 
λέγχου στο παραπάνω αναφερόμενο πρόγραμμαα και 
συγκεκριμένα: 

α) η διαπίστωση της ορθής υλοποίησης των επί μέρους 
ενεργειών σύμφωνα με τις Εθνικές και Κοινοτικές διατά¬ 
ξεις. 

β) η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών που έγι¬ 
ναν από τους ανωτέρω φορείς και 

γ) η επιτόπια εξακρίβωση της ορθής, σύμφωνα με τον 
κανονισμό, αξιοποίησης των χρημάτων από τους δικαιού¬ 
χους. 

3. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τοντρόποπου αναφέρεταιστηναριθμ. 7/6.2.96 απόφαση 
του Ε.Σ.Ο.Ε. 

4. Ο έλεγχος μαζί με τις ημέρες μετακίνησης θα διαρ¬ 
κέσει από 5.10.98 μέχρι και 9.10.98. 

5. Μετά το Πι/ρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο 
Ε.Σ.Ο.Ε. για μελέτη και επεξεργασία. 

6. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχείο 3 του προοιμίου α¬ 
πόφαση αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 1998 

ΟΙ ΥΠΟΥΡΓΟΙ 

ΥΦ. ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚΟΣ ΧΡΙΣΤΟΔΟΥΛΑΚΗΣ ΣΤΕΦΑΝΟΣ ΤΖΟΥΜΑΚΑΣ 

-Φ- 

Αριθ. οικ/3665/ΤΠ 32 (2) 

Αποκατάσταση των ζημιών από τις πυρκαγιέςτου 1998 σε 
περιοχές του Δήμου Περάματος και της Κοινότητας 
Σεληνίων Σαλαμίνας της Νομαρχίας Πειραιά και του 
Δήμου Σαρωνίδας, της Κοινότητας Γέρακα της Νο¬ 
μαρχίας Ανατολικής Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως ε¬ 
τέρων τινών συναφών θεμάτων» που κυρώθηκε με το Ν 
867/79 (ΦΕΚΑ'24) 

2. Τις διατάξειςτου Ν. 1190/81 (ΦΕΚ203/Α/30.7.81) ο ο¬ 
ποίος κυρώνειτην από 26.3.81 Πράξεως Νομοθετικού Πε¬ 
ριεχομένου του Προέδρου της Δημοκρατίας, «περί απο 
καταστάσεως ζημιών εκ σεισμών 1981 και ρυθμίσεως ε¬ 
τέρων συναφών θεμάτων» όπως αυτό τοοποποιήθηκε και 
συμπληρώθηκε με το άρθρο 1, παρ 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις της παραγράφου 3, του άρθρου 1 του 
Ν 1283/82 (ΦΕΚ ΑΊ14) « Για την προθεσμία υποβολής αι¬ 


τήσεων δανειοδότησης των σεισμοπλήκτων και ρύθμιση 
άλλων θεμάτων». 

4. Τις διατάξειςτου άρθρου ΙΟτου Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την Κοινή Απόφαση Δ16α/04/773/29.11.90 του Υ¬ 
πουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων α¬ 
πό τον κανόνα των τριών υπογραφών». 

7. Τις διατάξεις της παρ. του άρθρου 22 του 
Ν.2362/1995 «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις» (ΦΕΚ 
247/Α/27.11.95). 

8. Τις διατάξεις του άρθρου 29Ατου Ν 1558/85 «Κυ¬ 
βέρνηση και κυβερνητικά όργανα » (ΦΕΚ Α'37) όπως αυ 
τό συμπληρώθηκε με το άρθρο 27 του Ν. 2081/92» (ΦΕΚ 
ΑΊ54) και το γεγονός ότι από αυτή την απόφαση προκα- 
λείται δαπάνη 700.000.000 δρχ. που θα βαρύνει τον Προ¬ 
ϋπολογισμό Δημοσίων Επενδύσεων της Γ.Γ.Δ.Έ του 
Υ.ΠΕ.ΧΩ.ΔΕ. και 1.66 δισ. δρχ. που θα βαρύνει το λογα¬ 
ριασμό του Ν. 128/75. 

9. Στο Πρόγραμμα Δημοσίων Επενδύσεων και συγκε¬ 
κριμένα στο έργο 98690001 της ΣΑΕ 069 « Δαπάνες απο¬ 
κατάστασης από πλημμύρες πυρκαγιές κατολισθήσεις 
στον ελλαδικό χώρο» με πίστωση τρέχοντος έτους 
100.000.000 δρχ. 

10. Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υ¬ 
πουργού ΠΕΧΩΔΕ «Ανάθεση Αρμοδιοτήτων Υπουργού 
ΠΕΧΩΔΕ στους Υφυπουργούς ΠΕΧΩΔΕ Χρήστο Βερελή 
και Θεόδωρο Κολιοπάνο». 

11. Την Κοινή Απόφαση οικ./3230/ΤΠ32/12.8.98 (Κεφ.Α, 
παρ.4) (ΦΕΚ 906/Β/21.8.98) « Οριοθέτηση περιοχής και 
πιστωτικές διευκολύνσεις για την αποκατάσταση των ζη¬ 
μιών από τις πυρκαγιές του 1998 σε περιοχές των Νο¬ 
μαρχιών Αθηνών, Ανατολικής Αττικής και Πειραιά» των Υ¬ 
πουργών Εθν. Οικονομίας και Εσωτερικών Δημόσιας Δι¬ 
οίκησης και Αποκέντρωσης και των Υφυπουργών 
Οικονομικών και ΠΕ.ΧΩ.Δ.Ε. σύμφωνα με την οποία θα 
καθορίζονται ονομαστικά με απόφαση του Υφυπουργού 
ΠΕ.ΧΩ.Δ.Ε. οι πυρόπληκτοι δικαιούχοι στεγαστικής συν¬ 
δρομής 

12 Το 1296/21.7.98 έγγραφο του Νομ/κου Διαμερίσμα¬ 
τος Πειραιά με την ονομαστική κατάσταση των πυρόπλη¬ 
κτων της Κοινότητας Σεληνίων Σαλαμίνας και του Δήμου 
Περάματος. 

13. Το 2072/20.8.98 έγγραφο της Κοινότητας Σεληνίων 
Σαλαμίνας με την ονομαστική κατάσταση των πυρόπλη¬ 
κτων της Κοινότητας Σεληνίων Σαλαμίνας 

14. Το 9761/24.8.98 έγγραφο του Δήμου Περάματος με 
την ονομαστική κατάσταση των πυρόπληκτων του Δήμου 
Περάματος. 

15. Την 3278/19.8.98 αίτηση του κ. Δάκουρου Διονυσίου 
του Ιωάννη κατοίκου του Δήμου Σαρωνίδας 

16. Την 3287/20.8.98 αίτηση του Κέντρου «Δημιουργία 
Ε.Π.Ε.»για παιδιά με ειδικές ανάγκες που βρίσκεται στην 
Κοινότητα Γέρακα. 

17. Τις έκτακτες στεγαστικές και λοιπές ανάγκες που έ¬ 
χουν δημιουργηθεί στους κατοίκους περιοχών της Νομαρ¬ 
χίας Πειραιά και της Νομαρχίας Ανατολικής Αττικής που ε- 
πλήγησαν από τις πυρκαγιές του 1998, αποφασίζουμε: 

Εγκρίνουμε τη χορήγηση στεγαστικής συνδρομής 
στους ακόλουθους πυρόπληκτους: 

Α. ΝΟΜΑΡΧΙΑ ΠΕΙΡΑΙΩΣ 

1. Δήμος Περάματος 

Αντωνακόπουλος Αναστάσιος του Βασιλείου, Αντωνα- 
κόπουλος Νικόλαος του Βασιλείου, Γεωργακοπούλου 
Βασιλική, Ιωακείμ Σταυρούλα του Σωτηρίου,Καβούρη Αι¬ 
μιλία του Ιωάννη, Κικιμένη Ελένη Χρήστου, Κόντης Ευάγ¬ 
γελος του Αντωνίου, Κουρή Αικατερίνη του Ιωάννη, Μα- 
νέτα Νικούλα, Μαραγκός Παναγιώτης, Μενούνου Πανα¬ 
γιώτης του Κων/νου, Μέτου Αικατερίνη, Μουτσόπουλος 
Ιωάννης. Νικολάου Γεώργιος, Σούλα Παγώνα, Σταθάκη 
Θεοδώρατου Ευαγγέλου,ΤσαντίρηςΓεώργιοςτου Ευαγ¬ 
γέλου, Τσαντίρης Στέλιος, Φούρκα Ειρήνη, Χαχλάκη 
Σταυρούλα. 

2. Κοινότητα Σεληνίων Σαλαμίνας 

Αγωγιάτης Παναγιώτης του Δημητρίου, Αδαμόπουλος 
Σωτήριος, Αδαμοπούλου Ευτυχία του Σωτηρίου, Βλαστά- 
ρας Ευάγγελος, Γεράρδη Αικατερίνη, Γκρέκου Μαρία, 
Γκρέκου Μαρία του Σάββα, Ζαγοριανόπουλος Αντώνιος 
του Θεοδώρου, Κυραγιάννη Μαρία του Νικολάου, Λάζος 
Γεώργιος του Κων/νου, Λιμναίου Φωτεινή του Δημοσθέ¬ 
νη, Μαγιάτη Ευαγγελία του Γεωργίου, Μαρινάκης Αντώ¬ 
νιος, Μαρίνου Χριστίνα, Μπόικος Δημήτριος του Ιωάννη, 
Μπρερέ Μαρία του Θεοδώρου, Ντόσκορης Παναγιώτης 
του Γεωργίου, Παλαιολόγου Μαρινάτου Λεονάρδου, Πα- 
νήγυρης Σταύρος του Αργυρίου, Παράσχος Ιωάννης του 
Διονυσίου, Σεπέτης Θεοφάνης, Σταυρινός Γεώργιος του 
Ιωάννη, Τορούνογλου Καλλιόπη του Δημοσθένη, Τορού- 
νογλου Σταύρος, Φαρινόλας Άγγελος, Χανιώτης Γεώρ¬ 
γιος του Μιχαήλ, Χανιώτου Ευαγγελία . 

Β. ΝΟΜΑΡΧΙΑ ΑΝΑΤΟΛΙΚΗΣ ΑΤΤΙΚΗΣ 

1. Δήμο Σαρωνίδας 

Δάκουρος Διονύσιος του Ιωάννη 

2. Κοινότητα Γέρακα 

Κέντρου «Δημιουργία Ε Π.Ε.» για παιδιά με ειδικές α¬ 
νάγκες 

Προκειμένου να εγκριθεί δάνειο Ανακατασκευής οι εν¬ 
διαφερόμενοι θα πρέπει να προσκομίσουν τα ακόλουθα 
δικαιολογητικά: 

1. Οικοδομική άδεια από το αρμόδιο Πολεοδομικό γρα¬ 
φείο. 

2. Τίτλους Ιδιοκτησίας. 

3. Βεβαίωση από το Δασαρχείο ότι το πληγέν κτίσμα 
δεν βρισκόταν σε Δασική ή Δημόσια έκταση. 

Είναι δυνατή η έγκριση δανείου αυτοστέγασης για την 
αγορά διαμερίσματος εντός των ορίων της Νομαρχιακής 
Αυτοδιοίκησης στα οποία βρίσκεται το πληγέν κτίσμα. 

Στην περίπτωση που το πληγέν κτίσμα βρίσκεται εντός 
των ορίων της Νομαρχιακής Αυτοδιοίκησης Αθηνών δεν εί¬ 
ναι δυνατή η έγκριση δανείου αυτοστέγασης για την αγο¬ 
ρά διαμερίσματος εντός των ορίων του Δήμου Αθηναίων. 

Προκειμένου να εγκριθεί δάνειο Επισκευής οι ενδιαφε¬ 
ρόμενοι θα πρέπει να προσκομίσουν τα ακόλουθα δικαιο- 
λογητικά: 

1 .Τίτλους Ιδιοκτησίας. 

2. Βεβαίωση από το Δασαρχείο ότι το πληγέν κτίσμα δεν 
βρισκόταν σε Δασική ή Δημόσια έκταση. 

3. Μελέτη επισκευής από ιδιώτη Μηχανικό. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 


Η απόφαση αυτή να δημοσιεύει στην Εφημερίδα της 
Κυβερνήσεως. 

Αθήνα, 9 Σεπτεμβρίου 1998 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 

-♦- 

Αριθ. Α9α/οικ. 27735 (3) 

Εφημερίες γιατρών 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 
α. Του Ν. 1397/83 (ΦΕΚ 143/Α/7.10.83). 
β. Του Ν. 2071/92 (ΦΕΚ 123/Α/92). 
γ. Του Ν. 2470/97 (ΦΕΚ40/Α/97). 
δ. Του Ν. 2519/97 ίΦΕΚ 165/Α/21.8.97). 
ε. Του Ν. 2606/98 (ΦΕΚ89/Α/22.4.98). 

2. Του Π.Δ. 131/87 (ΦΕΚ 73/Α/25.5.87) άρθρο 1 παρ. β'. 

3. Την επιτακτική ανάγκη εύρυθμης λειτουργίας σε 
24ωρη βάση των νοσηλευτικών ιδρυμάτων. 

4. Το γεγονός ότι η συνολική δαπάνη που προκαλείται 
από τιςΑ9α/οικ. 20771/16.7.98 και Α9α/οικ. 20480/16.7.98 
κοινές υπουργικές αποφάσεις δεν διαφοροποιείται. 

5. Την υπ’ αριθμ. 1107147/1239/0006Α/4.10.96 απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών». 

6. Την Α9α/οικ. 20480/16.7.98 Κ Υ.Α. 

7. Την Α9α/οικ. 20771/16.7.98 Κ.Υ.Α. 

8. Τα έγγραφα των νοσοκομείων με τα συνημμένα προ¬ 
γράμματα εφημεριών του ιατρικού προσωπικού, αποφα¬ 
σίζουμε· 

1. Διαγράφουμε απάτην (6) σχετική μας τα Ν.Γ.Ν. - Κ.Υ. 
Κρεστένων, Κυπαρισσίας, Νεάπολης Κρήτης, Πύλου και 
το Ν.Γ.Ν. Αργοστολιού και συμπληρώνουμε την (7) σχετι¬ 
κή ως εξής: 

Ν.Γ.Ν. Κεφαλληνίας 

Ν.Γ.Ν. Ναυπλίου 

Ν.Γ.Ν. - Κ.Υ. Ιεράπετρας 

Ν.Γ.Ν. - Κ.Υ. Κρεστένων 

Ν.Γ Ν. -Κ.Υ. Κυπαρισσίας 

Ν.Γ.Ν. - Κ.Υ. Νεάπολης Κρήτης 

τα οποία εκ παραδρομής δεν ανεγράφησαν. 

2. Από την απόφαση αυτή δεν διαφοροποιείται η συνο¬ 
λική δαπάνη από τις εφημερίες της Β' και Γ ζώνης. 

Κατά τα λοιπά οι (6) και (7) σχετικές παραμένουν ως έχουν. 
Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 1 Σεπτεμβρίοιυ 1998 

οι ΥΠΟΥΡΓΟΙ 

ΥΦ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Κ. ΓΕΙΤΟΝΑΣ 

-♦- 

Αριθ. 81234 (4) 

Ορισμός επιτροπής μελέτης εξωτερικής φρούρησης 
Φυλακών και Σωφρονιστικών Καταστημάτων 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1 .Τιςδιατάξειςτου άρθρου 3παρ. 8του Ν. 2408/96 (Α' 104). 

2. Το αριθ. 6004/8/81-στ έγγραφο του Υπ. Δημόσιας Τά¬ 
ξης, αποφασίζουμε: 

Ορίζουμε επιτροπή μελέτης θεμάτων εξωτερικής 
φρούρησης Φυλακών και Σωφρονιστικών Καταστημάτων 
αποτελούμενη από τους: 

Α, Πρόεδρο: Δαδούκη Αθανάσιο Αντιεισαγγελέα Εφε- 
τών Πειραιά. 

Β. Μέλη: Μπεκάκο Πέτρο Δ/ντή Εξωτερικής Φρούρη¬ 
σης Φυλακών με αναπληρωτή τον Ξενάκη Ιωάννη Δ/ντή Ε¬ 
ξωτερικής Φρούρησης Φυλακών Κορυδαλλού. 

Φαρρή Αθανάσιο Προϊστάμενο Δ/νσης Κ.Υ.Υ.Δ/νης με 
αναπληρωτή την Παπαμητροπούλου Σεβαστή, Προϊστα- 
μένη Δ/νσης Σωφρ. Αγωγής Ενηλίκων Κ.Υ.Υ.Δ/νσης. 

Τσουρέλη Κων/νο Προϊστάμενο Δ/νσης Δ. Φυλ. Λάρι¬ 
σας. 

Λάμπρου Δημήτριο, Αστυνομικό Υποδ/ντή της Δ/νσης 
Μελετών Υ.Δ.Τ. με αναπληρωτή τον Αστυνόμο Β' Παπα- 
ευθυμίου Κων/νο. 

Νικολακόπουλο Δημήτριο, Αστυνομικό Υποδ/ντή της 
Δ/νσης Μελετών Υ.Δ.Τ. με αναπληρωτή τον Αστυνόμο Β' 
Παλιούρα Γεώργιο. 

Αραβαντινό Αντώνιο υπάλληλο κλάδου ΔΕ Φύλαξης Φυ¬ 
λακών. 

Τυροδήμο Παναγιώτη υπάλληλο κλάδου ΔΕ Φύλαξης 
Φυλακών. 

Γραμματέας της ως άνω επιτροπής ορίζεται η Μηλιώνη 
Γεωργία Προϊσταμένη Τμήματος ΠΣΕΑ Κ.Υ.Υ.Δ/νσης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 30 Ιουνίου 1997 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ ΔΗΜΟΣΙΑΣ ΤΑΞΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ ΓΕΩΡΓΙΟΣ ΡΩΜΑΙΟΣ 

- « - 

Αριθ. ΥΠΠΟ/ΔΕΕΜ/43088/1345 (5) 

Σύναψη συμβάσεων μίσθωσης έργου από το Υπουργείο 
Πολιτισμού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/845 «Κυβέρνηση και Κυ¬ 
βερνητικά Όργανα». 

2. Την αριθμ. ΔΙΔΚ/Φ. 1/20199/5.9.1997 Απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης « Ανάθεση αρμοδιοτή¬ 
των του Υπουργού Εσωτερικών, Δημόσιας Διοίκησης και 
Αποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης (Β’ 801) όπως τροπο¬ 
ποιήθηκε με την ΔΙΔΚ/Φ.1 /23470/20.10.97 (ΦΕΚ Β’ 921)». 

3. Το άρθρο 6, παράγραφος 1 του Ν. 2527/1997 «Τρο¬ 
ποποίηση και συμπλήρωση διατάξεων του Ν. 2190/1994 
και άλλες διατάξεις». 

4. Το Π.Δ. 99/92 «Μελέτη και εκτέλεση αρχαιολογικών 
εν γένει έργων». 

5. Το Π.Δ. 941/77 «Περί οργανισμού του ΥΠΠΟ». 

6. Την υπ' αριθμ. 3373/4-5-98 Απόφαση του Υπουργού 
Πολιτισμού, με την οποία εγκρίθηκε το Πρόγραμμα Δρά¬ 
σης της ΔΕΕΜ 1998. 

7. Το υπ' αριθμ. ΥΠΠΟ/ΔΕΕΜ/34994/1176/16 7.1998 ε¬ 


ρώτημα της ΔΕΕΜ προς το Γ ραφείο Νομικού Συμβούλου 
του ΥΠ.ΠΟ σχετικά με το θέμα. 

8. Την υπ’ αριθμ. 498/1998 Γνωμοδότηση της Τριμελούς 
Επιτροπής του Γραφείου Νομικού Συμβούλου στο ΥΠ.ΠΟ 
στο παραπάνω ερώτημα. 

9. Την από 29-7-98 Απόφαση αποδοχήςτης ως άνω Γνω- 
μοδότησης εκ μέρους του Υπουργού Πολιτισμού. 

10. Τις εγκεκριμένες πιστώσεις ΛΟΤΤΟ της ΔΕΕΜ, που 
εγκρίθηκαν στις 18-6-1998 με την αριθ. Απόφ. 844/98 
(Π.Δ. 98) ΥΠΠΟ/ΟΙΚΟΝ/Γ/ΛΟΤ/29419της Οικονομικής Υ¬ 
πηρεσίας του ΥΠ.ΠΟ., αποφασίζουμε: 

Εγκρίνουμε τη σύναψη συμβάσεων μίσθωσης έργου με 
οκτώ (8) φυσικά πρόσωπα - αναδόχους, που να κατέχουν 
γνώσεις πληροφορικής και εμπειρία στην εφαρμογή προ¬ 
γραμμάτων μηχανογράφησης και αρχειοθέτησης, έκτων 
οποίων ο ένας πτυχιούχος τεχνολογικής εκπαίδευσης, 
προκειμένου να ολοκληρωθεί η μηχανοργάνωση και να α- 
ντιμετωπισθούν οι αυξημένες ανάγκες της Διεύθυνσης Ε¬ 
κτέλεσης Έργων Μουσείωντου ΥΠ.ΠΟ και συγκεκριμμέ- 
να στην παραγωγή προγραμμάτων και εφαρμογών λογι¬ 
σμικού για την μηχανογράφηση - αρχειοθέτηση των 
έργων και των αρχείων λειτουργίας της Διεύθυνσης κα¬ 
θώς και στην χρήση και λειτουργία του ήδη εγκατεστημέ¬ 
νου δικτύου ηλεκτρονικών υπολογιστών, στα πλαίσια της 
ολοκλήρωσης και επέκτασής του. 

Συγκεκριμμένα τα έργα που θα εκτελεστούν από τους 
αναδόχους είναι: 

1. Πρόγραμμα λογισμικού για την μηχανογράφηση ό¬ 
λων των αρχείων λειτουργίας της ΔΕΕΜ. 

2. Πρόγραμμα λογισμικού για την μηχανογράφηση - αρ¬ 
χειοθέτηση όλων των εκτελεσθέντων έργων της ΔΕΕΜ 
της τελευταίας τριετίας. 

3. Πρόγραμμα λογισμικού για την μηχανογράφηση των 
ήδη εκτελούμενών έργων καθώς και των έργων του Προ¬ 
γράμματος Δράσης της ΔΕΕΜ 1998. 

Τα έργα αυτά θα εκτελεστούν μέσα σε συνολικό διά¬ 
στημα οκτώ (8) μηνών σε δύο (2) φάσεις 

Α Φάση 1998 : Ανάπτυξη και ολοκλήρωση των προανα- 
φερθέντων προγραμμάτων λογισμικού και εκτέλεση των 
εργασιών του Προγράμματος Μηχανογράφησης - Αρχει¬ 
οθέτησης των έργων και των αρχείων λειτουργίας της 
Δ/νσης. 

Β Φάση 1999 : Έλεγχος λειτουργίας του όλου δικτύου, 
εφαρμογές επί του Προγράμματος Δράσης της ΔΕΕΜ 
1998, αΕιολόγηση των αποτελεσμάτων των εφαρμογών, 
ενδεχόμενες βελτιώσεις - συμπληρώσεις του δικτύου και 
λήψη πληροφοριών για σύνταξη του Προγράμματος Δρά¬ 
σης της ΔΕΕΜ του επομένου έτους 

Τόπος εκτέλεσηςτων παραπάνω έργων ορίζεται η Αθή¬ 
να. 

Το ύψος της αμοιβής κάθε αναδόχου για την εκτέλεση 
του έργου των δύο φάσεων (διάρκεια οκτώ μήνες), που θα 
του ανατεθεί, ορίζεται ως εξής : 

α) Για τον ανάδοχο πτυχιούχο τεχνολογικής εκπαίδευ¬ 
σης με ειδικές γνώσεις πληροφορικής και αυξημένη ε¬ 
μπειρία στην εφαρμογή προγραμμάτων μηχανογράφη¬ 
σης, αρχειοθέτησης, στο ποσό των 3.740.000 δρχ. + 
673.200 Φ.Π.Α. 18% = 4.413.200 δοχ. 

β) Γ ια δύο (2) αναδόχους με γνώσεις πληροφορικής και 
αυξημένη εμπειρία στην εφαρμογή προγραμμάτων μηχα¬ 
νογράφησης, αρχειοθέτησης στο ποσό των 3.180.000 -* 
572.400 Φ.Π.Α. 18% = 3.752.400 δρχ. για έκαστο ανάδο- 
Χ°· 

γ) Για έναν (1) ανάδοχο με γνώσεις πληροφορικής και ε¬ 
μπειρία στην εφαρμογή προγραμμάτων μηχανογράφη¬ 
σης, αρχειοθέτησης, στο ποσό των 2.840.000 + 511.200 
Φ.Π.Α. 18% = 3.351.200 δρχ. 

δ) Για τέσσερις (4) αναδόχους με γενικές γνώσεις πλη¬ 
ροφορικής και γενική εμπειρία στην εφαρμογή προγραμ¬ 
μάτων μηχανογράφησης, αρχειοθέτησης, στο ποσό των 
2.720.000 + 489.600 Φ.Π.Α 18% = 3.209.600 δρχ. για έ¬ 
καστο ανάδοχο. 

Τυπικά και ουσιαστικά προσόντα: 

Τα απαιτούμενατυπικά και ουσιαστικά προσόντα ορίζο¬ 
νται ως εξής: 

• Για τον ανάδοχο της περίπτωσης α) : πτυχίο ΤΕΙ, ειδι¬ 
κότητας δομικών έργων, με ειδικές γνώσεις πληροφορι¬ 
κής - Η/Υ και εμπειρία στην εφαρμογή προγραμμάτων μη¬ 
χανογράφησης, αρχειοθέτησης, στον δημόσιο ή ιδιωτικό 
τομέα, τουλάχιστον τρία (3) χρόνια. 

• Για τους αναδόχους της περίπτωσης β) : βεβαίωση 
ή πιστοποιητικό σπουδών δημόσιας ή ιδιωτικής σχο¬ 
λής πληροφορικής - Η/Υ με εμπειρία στην εφαρμογή 
προγραμμάτων μηχανογράφησης, αρχειοθέτησης, 
στον δημόσιο ή ιδιωτικό τομέα, τουλάχιστον τρία (3) 
χρόνια. 

■ Για τον ανάδοχο της περίπτωσης γ) : βεβαίωση ή πι¬ 
στοποιητικό σπουδών δημόσιας ή ιδιωτικής σχολής πλη¬ 
ροφορικής - Η/Υ με εμπειρία στην εφαρμογή προγραμμά¬ 
των μηχανογράφησης, αρχειοθέτησης, στον δημόσιο ή ι¬ 
διωτικό τομέα, τουλάχιστον δύο (2) χρόνια. 

• Για τους αναδόχους της περίπτωσης δ) : βεβαίωση 
ή πιστοποιητικό σπουδών δημόσιας ή ιδιωτικής σχο¬ 
λής πληροφορικής - Η/Υ με εμπειρία στην εφαρμογή 
προγραμμάτων μηχανογράφησης, αρχειοθέτησης, 
στον δημόσιο ή ιδιωτικό τομέα, τουλάχιστον ένα (1) 
χρόνο. 

Η αμοιβή θα πληρώνεται κάθε δίμηνο, μετά την αντί¬ 
στοιχη τμηματική παράδοση του έργου απότον ανάδοχο, 
που θα βεβαιώνεται απότον Εργοδότη - Προϊστάμενο της 
Υπηρεσίας (ΔΕΕΜ). 

Οι όροι και οι λεπτομέρειες σχετικά με τα δικαιώματα 
και τις υποχρεώσεις του κάθε αναδόχου θα ρυθμίζονται 
ακριβώς από την σύμβαση, η οποία θα καταρτιστεί από 
ΥΠ.ΠΟ - ΔΕΕΜ και θα υπογράφει από τα συμβαλλόμενα 
μέρη. 

Όλα τα προαναφερόμενα έργα δεν ανάγονται στον κύ¬ 
κλο των συνήθων καθηκόντων των υπαλλήλων της ΔΕΕΜ 
και γενικότερα των υπαλλήλων του ΥΠΠΟ. Δεν προβλέ- 
πεται δε πρόσληψη προσωπικού στα παραπάνω εξειδι- 
κευμένα αντικείμενα, αφού στον Οργανισμό του ΥΠΠΟ 
δεν υπάρχουν ανάλογες θέσεις εργασίας για την κάλυψη 
των εν λόγω αναγκών. 

Η δαπάνη εκτέλεσης των έργων θα καλυφθεί με χρημα¬ 
τοδότηση από τις πιστώσεις ΛΟΤΤΟ-ΠΡΟΤΟ, που θα δια¬ 
τεθούν σύμφωνα με την Υπουργική Απόφαση αρ.844/98. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1998 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ. 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΠΟΛΙΤΙΣΜΟΥ 

ΣΤΑΥΡΟΣ ΜΠΕΝΟΣ ΕΥΑΓΓΕΛΟΣ ΒΕΝΙΖΕΛΟΣ 


Αριθ. ΥΠΠΟ/41194 (6) 

Σύναψη συμβάσεων μίσθωσης έργου από το Υπουργείο 
Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Κ.Ν. 5351/32 « Περί Αρχαιοτήτων». 

2. Το Π.Δ. 941/77 «Περί Οργανισμού του ΥΠΠΕ». 

3. Το Ν.1558/85 «Κυβέρνηση και Κυβερνητικά Οργανα» 

4. Το Π.Δ. 99/92 «Μελέτη και Εκτέλεση Αρχαιολογικών 
ενγένει Εργων». 

5. Τηνπαρ. 2του αρθρ. 6του Ν.2527/97 «Τροποποίηση 
και συμπλήρωση των διατάξεωντου Ν.2190/94 και άλλες 
διατάξεις». 

6. Την υπ. Αριθμ. ΔΙΔΚ/Φ1/20199/5-9-97 Απόφαση του 
Πρωθυπουργού και του Υπουργού Εσωτερικών Δημό¬ 
σιας Διοίκησης και αποκέντρωσης «Ανάθεση Αρμοδιοτή¬ 
των του Υπουργού Εσωτερικών Δημόσιας Διοίκησης και 
Αποκέντρωσης στους Υφυπουργούς Εσωτερικών Δημο¬ 
σίας Διοίκησης και Αποκέντρωσης» (Φ.Ε.Κ. Β' 801) όπως 
τροποποιήθηκε με την ΔΙΔΚ/Φ1/23470/20-10-97 (Φ.Ε.Κ 
Β’ 921). 

7. Την Υ.Α. 3373/4-5-98 έγκρισης του Προγράμματος 
Δράσης 1998του ΥΠ.ΠΟ. 

8. Τα υπ. Αριθμ. ΥΠΠΟ/ΔΙΠΚΑ/Φ33α/37962/28-7-98και 
ΥΠ ΠΟ/ΑΡΧ/Α2/Φ33α/38448/2367/3-8-98 έγγραφα της 
ΔΙ.Π.Κ.Α. 

9. Την υπ. αριθμ. 515/98 Ατομική Γ νωμοδότηση του Γ ρα¬ 
φείου Νομικού Συμβούλου του ΥΠ.ΠΟ. 

10. Την υπ. Αριθμ. 41193/17-8-1998 Απόφαση του Υ¬ 
πουργού Πολιτισμού για την αποδοχή της ατομικής γνω¬ 
μοδότησης του Νομικού Συμβούλου του ΥΠ.ΠΟ. 

11. Τις εγκεκριμένες πιστώσεις του Προγράμματος 
Δράσης 1998 του ΥΠ.ΠΟ για την ΔΙ.Π.Κ.Α. /Τ.Ε.Π. 

12. Τις ανάγκες ΔΙ.Π.Κ. Α. /Τ.Ε.Π για την λειτουργία των 
Αρχαιολογικών Εκπαιδευτικών Προγραμμάτων, Εκθέσε¬ 
ων, Δραστηριοτήτων και Εφαρμογών, αποφασίζουμε: 

Εγκρίνουμε τη σύναψη συμβάσεων μίσθωσης έργου με 
έξι (6) φυσικά πρόσωπα, έχοντας έδρα την Αθήνα, προ- 
κειμένου να αντιμετωπισθουν οι αυξημένες ανάγκες της 
Διεύθυνσης Προϊστορικών και Κλασικών Αρχαιοτήτων - 
Τμήμα Εκπαιδευτικών Προγραμμάτων για αρχαιολογικά 
εκπαιδευτικά προγράμματα, Εκθέσεις και αρχαιολογικές 
εκπαιδευτικές δραστηριότητες όπως αυτά προκύπτουν 
από το εγκεκριμένο πρόγραμμα δράσης. Συγκεκριμένα 
πρόκειται να εκτελεστούν τα παρακάτω έργα σε διάστη¬ 
μα έξι (6) μηνών: 

1. Παρουσίαση των μονίμων θεματικών αρχαιολογικών 
εκπαιδευτικών προγραμμάτων του Τ.Ε.Π. σε μνημεία και 
αρχαιολογικούς χώρους για μαθητικό και ενήλικο κοινό 
και συγκεκριμένα: 

α Ο Δημόσιος Βίος του Αθηναίου Πολίτη στον 5ο αι. 
π.Χ. 

β. Ηριδανός, το Ποτάμι της Αρχαίας Πόλης 

γ. Ωρολόγιον Ανδρονίκου 

2. Σχεδιασμός, προετοιμασία και οργάνωση του αρχαι¬ 
ολογικού - περιβαλλοντικού εκπαιδευτικού προγράμμα¬ 
τος με τίτλο Φύσις και Πόλις και θέμα τη σχέση των αν 
θρώπων με το φυσικό περιβάλλον, τη χρήση του φυσικού 
περιβάλλοντος, τα αρχαιολογικά μνημεία και το περιβαλ 
λον-Φάση 1η. 

3. Σχεδιασμός, προετοιμασία και οργάνωση του αρχαι¬ 
ολογικού εκπαιδευτικού προγράμματος με τίτλο Ύδωρ 

και θέμα το νερό και τα συστήματα ύδρευσης στον αρχαίο 
κοσμο-Φάση 1η. 

4. Προετοιμασία παρουσίασης και εποπτεία της λει¬ 
τουργίας των θεματικών αρχαιολογικών εκθέσεων του 
Τ.Ε.Π. και συγκεκριμένα: 

α. Ομήρου Ιλιάδα - Ανάμεσα στο Μύθο και την Πραγμα¬ 
τικότητα , με θέμα τον Μ υκη ναϊκό κόσμο και τα Ομηρικά έ¬ 
πη. 

β. Στα Ιχνη της Γραφής, με θέμα την εξέλιξη των συστη¬ 
μάτων γραφής από την Μεσοποταμία έως τα ελληνικά 
γράμματα 

5. Πρόγραμμα ηλεκτρονικής επεξεργασίας, τεκμηρίω¬ 
σης και αρχειοθέτησης του υλικού του Τ.Ε.Π., σχετικά με 
αρχαιολογικές εκπαιδευτικές δράσεις και προγράμματα 
σε αρχαιολογικούς χώρους και μνημεία - Φάση 1η. 

6. Πρόγραμμα ηλεκτρονικής επεξεργασίας και παρα¬ 
γωγής υλικού για εκπαιδευτικές εφαρμογές στο πλαίσιο 
των Εκπαιδευτικών Πολιτιστικών Δικτύων του ΥΓ1ΠΟ, Φά¬ 
ση 1η. 

7. Προετοιμασία - Υποστήριξη αρχαιολ"· ,κών εκπαι¬ 
δευτικών δραστηριοτήτων στα πλαίσια του αρχαιολογι¬ 
κού προγράμματος με τίτλο ΠΟΛΙΣ - Εκπαιδευτικά Πολι¬ 
τιστικά Δίκτυα του ΥΠΠΟ-Φάση 1η. 

Ως εκ τούτου η ΔΙ.Π.Κ Α. ζητεί να αναθέσει τα ως άνω 
έργα στους κάτωθι αναδόχους: 

1. Εναν ανάδοχο αρχαιολόγο - μουσειοπαιδαγωγό, 
πτυχιούχο Φιλοσοφικής Σχολής, Τμήματος Ιστορίας και 
Αρχαιολογίας πανεπιστημίου της ημεδαπής ή της αλλο¬ 
δαπής με αναγνωρισμένη ισοτιμία από το ΔΙ.ΚΑ.ΤΣΑ., με 
άριστη γνώση της Αγγλικής και Γαλλικής γλώσσας καθώς 
και επαρκή γνώση της Γερμανικής καθοός και με αποδε¬ 
δειγμένη εμπειρία στο σχεδίασμά και τη λειτουργία αρ¬ 
χαιολογικών εκπαιδευτικών προγραμμάτων σε μουσεία, 
μνημεία και αρχαιολογικούς χώρους, ο οποίος θα αναλά- 
βει: 

■ Την παρουσίαση των μονίμων θεματικών αρχαιολογι¬ 
κών εκπαιδευτικών προγραμμάτων του Τ.Ε.Π. 

• Τον σχεδίασμά, προετοιμασία και οργάνωση της αρ¬ 
χαιολογικής εκπαιδευτικής εφαρμογής Φύσις και Πόλις. 

Το συνολικό ποσό της αμοιβής του αναδόχου ορίζεται 
σε 2.937.498 δρχ. συνΦ.Π.Α. 18% = 3.466.248 δρχ. 

2. Εναν ανάδοχο αρχαιολόγο μουσειοπαιδαγωγό πτυχι¬ 
ούχο Φιλοσοφικής Σχολής, Τμήματος Ιστορίας και Αρχαι¬ 
ολογίας πανεπιστημίου της ημεδαπής ή της αλλοδαπής 
με αναγνωρισμένη ισοτιμία από το ΔΙ.ΚΑ.ΤΣΑ., με άριστη 
γνώση της αγγλικής νλώσσας, καθώς και με αποδεδειγ¬ 
μένη εμπειρία στον οχεδιασμό και την παρουσίαση αρ¬ 
χαιολογικών εκπαιδευτικών προγραμμάτων σε μουσεία, 
μνημεία και αρχαιολογικούς χώρους, ο οποίος θα αναλά- 
βει: 

' την παρουσίαση των μονίμων θεματικών αρχαιολογι¬ 
κών εκπαιδευτικών προγραμμάτων του Τ.Ε.Π. 

• την προετοιμασία παρουσίασης και την εποπτεία της 
θεματικής αρχαιολογικής έκθεσης του Τ'.Ε.Π. Ομήρου I- 
λιάδα Ανάμεσα στον Μύθο και την Πραγματικότητα, την 
προετοιμασία και τον σχεδίασμά των εκπαιδευτικών προ¬ 
γραμμάτων στα πλαίσια της παραπάνω έκθεσης 

Το συνολικό ποσό της αμοιβής του αναδόχου ορίζεται 
σε 2.937.498 δρχ. συν Φ.Π.Α. 18% - 3.466.248 δρχ. 

3. Εναν ανάδοχο - αρχαιολόγο μουσειοπαιδαγωγό πτυ¬ 
χιούχο Φιλοσοφικής Σχολής, Τμήματος Ιστορίας και Αρ¬ 
χαιολογίας, πανεπιστημίου της ημεδαπής ή της αλλοδα¬ 
πής με αναγνωρισμένη ισοτιμία από το ΔΙ.ΚΑ.ΤΣΑ., με ά¬ 


ριστη γνώση της αγγλικής γλώσσας, καθώς και με απο¬ 
δεδειγμένη εμπειρία στον σχεδίασμά καιτηνπαρουσίαση 
αρχαιολογικών εκπαιδευτικών προγραμμάτων σε μου¬ 
σεία, μνημεία και αρχαιολογικούς χώρους, ο οποίος θα α 
ναλάβει τον συντονισμό και την εποπτεία των αρχαιολογ ι - 
κών προγραμμάτων του Τ.Ε.Π. στους αρχαιολογικούς 
χώρους της Αθήνας καθώς και την συγγραφή κειμένων 
των εκπαιδευτικών φυλλαδίων που τα συνοδεύουν. 

Το συνολικό ποσό της αμοιβής του αναδόχου ορίζεται 
σε 2.937.498 δρχ. συν Φ.Π.Α. 18% = 3.466.248 δρχ. 

4. Εναν ανάδοχο κοινωνικό επιστήμονα - μουσειοπαιδα- 
γωγό, πτυχιούχο Φιλοσοφικής Σχολής Τ μήματος Φιλοσο¬ 
φικών και Κοινοινικών Επιστημών της ημεδαπής ή της αλ¬ 
λοδαπής με αναγνωρισμένη ισοτιμία από το ΔΙ.ΚΑ.ΤΣΑ., 
καθώς και με αποδεδειγμένη εμπειρία στον σχεδίασμα 
και την παρουσίαση αρχαιολογικών εκπαιδευτικών προ¬ 
γραμμάτων σε μουσεία, μνημεία και αρχαιολογικούς χώ¬ 
ρους, ο οποίος θα αναλάβει 

• την παρουσίαση των μονίμων θεματικών αρχαιολογικών 
εκπαιδευτικών προγραμμάτων του Τ.Ε.Π. σε μνημεία και 
αρχαιολογικούς χώρους για μαθητικό και ενήλικο κοινό 

■ την προετοιμασία παρουσίασης και την εποπτεία της 
θεματικής αρχαιολογικής έκθεσης του Τ.Ε.Π. Ομήρου I- 
λιάδα - Ανάμεσα στον Μύθο και την Πραγματικότητα 

' την υποστήριξη των εκπαιδευτικών δραστηριοτήτων 
και εφαρμογών στα πλαίσια του αρχαιολογικού ποο- 
γράμματος ΠΟΛΙΣ. 

Το συνολικό ποσό της αμοιβής του αναδόχου ορίζεται 
σε 2.937.498 δρχ. συν Φ.Π.Α. 18% = 3.466.248 δρχ. 

5. Εναν ανάδοχο θετικό επιστήμονα - μουσειοπαιδαγω- 
γό, πτυχιούχο Ε.Μ.Π., τμήματος Μεταλλειολόγων - με¬ 
ταλλουργών μηχανικών της ημεδαπής ή της αλλοδαπής 
με αναγνωρισμένη ισοτιμία από το ΔΙ. ΚΑ.ΤΣΑ. και γνώσεις 
χειρισμού συστημάτων λογισμικού, με ερευνητική εμπει¬ 
ρία σε θέματα αρχαίας τεχνολογίας καθώς και με αποδε¬ 
δειγμένη εμπειρία στον σχεδίασμά και την παρουσίαση 
αρχαιολογικών εκπαιδευτικών προγραμμάτων σε μου¬ 
σεία, μνημεία και αρχαιολογικούς χώρους, ο οποίος θα α- 
ναλάβει 

• την παρουσίαση των μονίμων αρχαιολογικών εκπαι- 
δευτικώνπρογραμμάτωντου Τ.Ε.Π. με θέματα σχετικά με 
την επιστήμη και την τεχνολογία στον αρχαίο κόσμο 

• την προετοιμασία και τον σχεδίασμά του Αρχαιολογι¬ 
κού Εκπαιδευτικού Προγράμματος Υδωρ. 

• το πρόγραμμα ηλεκτρονικής επεξεργασίας και παρα¬ 
γωγής υλικου για εκπαιδευτικές εφαρμογές στο πλαίσιο 
των Εκπαιδευτικών Πολιτιστικών Δικτύων του ΥΠ .ΠΟ. 

Το συνολικό ποσό της αμοιβής του αναδόχου ορίζεται 
σε 2.937.498 δρχ. συν Φ.Π.Α. 18% = 3.466.248 δρχ. 

6. Εναν ανάδοχο θετικό επιστήμονα - μουσειοπαιδαγω- 
γό, πτυχιούχο της σχολής Θετικών Επιστημών, τμήματος 
της ημεδαπής ή της αλλοδαπής με αναγνωρισμένη ισοτι¬ 
μία απότο ΔΙ.ΚΑ.ΤΣΑ. και γνώσεις χειρισμού συστημάτων 
λογισμικού, καθώς και με αποδεδειγμένη εμπειρία στον 
σχεδίασμά αρχαιολογικών εκπαιδευτικών προγραμμά¬ 
των με περιβαλλοντική διάσταση και περιεχόμενο, ο ο¬ 
ποίος θα αναλάβει: 

■ την παρουσίαση των εκπαιδευτικών προγραμμάτων 
του Τ.Ε.Π. σε αρχαιολογικούς χώρους για περιβαλλοντι¬ 
κά θέματα 

• τον σχεδίασμά, την προετοιμασία και την οργάνωση 
του αρχαιολογικού - περιβαλλοντικού εκπαιδευτικού 
προγράμματος με τίτλο Φύσις και Πόλις 

' το πρόγραμμα ηλεκτρονικής επεξεργασίας, τεκμηρίω¬ 
σης και αρχειοθέτησης υλικού του Τ.Ε.Π. σχετικά με αρ¬ 
χαιολογικές εκπαιδευτικές δράσεις και προγράμματα σε 
αρχαιολογικούς χώρους και μνημεία 
Το συνολικό ποσό της αμοιβής του αναδόχου ορίζεται 
σε 2.937.498 δρχ συν Φ.Π.Α. 18% = 3.466.248 δρχ. 

Ως τόπος εκτέλεσης των έργων ορίζεται η Αθήνα ( αρ¬ 
χαιολογικοί χώροι, μνημεία, μουσεία και τα γραφεία του 
Τμήματος Εκπαιδευτικών Προγραμμάτων της ΔΙ.Π.Κ.Α.) 
καθώς και οι πόλεις στις οποίες διοργανώνονται οι εκδη¬ 
λώσεις. Οι ανάδοχοι έχουν δικαίωμα μετακίνησης μέχρι 
50 ημέρες κατά το διάστημα των έξι μηνών και τα συνολι¬ 
κά έξοδα μετακίνησης , παραμονής και ημερήσιας απο¬ 
ζημίωσης δεν θα πρέπει να υπερβαίνουν το ποσό του 
1.000.000 δραχμών. Η μετακίνηση αυτή θα γίνεται κατό¬ 
πιν εντολής του εργοδότη - προϊσταμένου της Υπηρεσίας 
και η δαπάνη μετακίνησης θα καλύπτεται κατόπιν εντο¬ 
λής του εργοδότη - προϊσταμένου της Υπηρεσίας μετά 
την πραγματοποίηση της μετάβασης και βάσει των πραγ¬ 
ματικών στοιχείων (δικαιολογητικών) που θα υποβάλει. 

Η καθημερινή παρουσία των αναδοχών στους χώρους 
της ΔΙ.Π.Κ.Α. δεν είναι υποχρεωτική. 

Η αμοιβή θα κατατίθεται ανά δίμηνο, μετά την τμηματι¬ 
κή παράδοση του έργου από τον ανάδοχο. Οι όροι και οι 
λεπτομέρειες σχετικά με τα δικαιώματα και τις υποχρεώ¬ 
σεις του κάθε αναδόχου θα ρυθμίζονται ακριβώς από την 
σύμβαση, η οποία θα καταρτισθεί από το ΥΠ. ΠΟ. και θα υ¬ 
πογράφει από τα συμβαλλόμενα μέλη. 

Η δαπάνη εκτέλεσης των έργων θα καλυφθεί με χρημα¬ 
τοδότηση από τις πιστώσεις του ΛΟΤΤΟ - ΠΡΟΤΟ που θα 
διατεθούν για τα προγράμματα της ΔΙ. Π. Κ. Α. 

Ολα τα προαναφερόμενα έργα δεν ανάγονται στον κύ¬ 
κλο των συνήθων καθηκόντων των υπαλλήλων της 
ΔΙ.Π.Κ.Α. και γενικότερα των υπαλλήλων του ΥΠ.ΠΟ. Δεν 
προ βλέπεται ΔΕ πρόσληψη προσωπικού με τα παραπάνω 
εξειδικευμένα αντικείμενα, αφού στον Οργανισμό του 
ΥΠ.ΠΟ. δεν υπάρχουν ανάλογες θέσεις εργασίας για την 
κάλυψη των εν λόγω αναγκών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17Αυγούστου 1998 

ΟΙ ΥΠΟΥΡΓΟΙ 

Ο ΥΦΥΠΟΥΡΓΌΣ ΕΣΩΤΕΡΙΚΟΝ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΠΟΛΙΤΙΣΜΟΥ 

ΣΤΑΥΡΟΣ ΜΠΕΝΟΣ ΕΥΑΓΓΕΛΟΣ ΒΕΝΙΖΕΛΟΣ 
-·- 

Αριθ. 10019 (7) 

Υπαγωγή του προσωπικού της κοιν. Ημεροβιγλίου Ν. Κυ¬ 
κλάδων στο Α' μέρος του Ν. 1188/81. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 
Μετη 10.019/28.8.98 απόφαση του Γενικού Γραμματέα 
Περιφέρειας Ν. Αιγαίου εγκρίθηκε η 8/98 απόφαση του 
Κοινοτικού Συμβουλίου Ηλεροβιγλίου που εκδόθηκε σύμ¬ 
φωνα με τις διατάξεις του άρθρου 3 του Ν. 1188/81, του 
άρθρου 8 του Ν. 2307/95 και μετά από την 53/98 σύμφω¬ 


νη γνωμοδότηση του οικείου υπηρεσιακού συμβουλίου 
για την υπαγωγή του προσωπικού της κοινότητας αυτής 
στο Α' μέρος του Ν. 1188/81. 

Από την απόφαση αυτή του Κοινοτικού Συμβουλίου 
προκαλείται δαπάνη σε βάρος του προϋπολογισμού της 
Κοινότητας Ημεροβιγλίου το ύψος της οποίας δεν μπορεί 
να υπολογισθεί ακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 28 Αυγούστου 1998 

Με εντολή Γενικού Γραμματέα Περιφέρειας 
Ο Διευθυντής 
ΣΠ. ΠΛΙΑΤΣΙΚΑΣ 

- ♦ - 

Αριθ. 9364 (8) 

Υπαγωγή του προσωπικού της κοιν. Στενιών Ν. Κυκλά¬ 
δων στο Α' μέρος του Ν. 1188/81. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Με την 9364/28.8.98 απόφαση του Γενικού Γ ραμματέα 
Περιφέρειας Ν. Αιγαίου εγκρίθηκε η 37/98 απόφαση του 
Κοινοτικού Συμβουλίου Στενιών που εκδόθηκε σύμφωνα 
με τις διατάξεις του άρθρου 3του Ν. 1188/81, του άρθρου 
8 του Ν. 2307/95 και μετά από την 33/98 σύ μφωνη γνω μο- 
δότηση του οικείου υπηρεσιακού συμβουλίου για την υ¬ 
παγωγή του προσωπικού της κοινότητας αυτής στο Α' μέ¬ 
ρος του Ν. 1188/81. 

Από την απόφαση αυτή του Κοινοτικού Συμβουλίου 
προκαλείται δαπάνη σε βάρος του προϋπολογισμού της 
Κοινότητας Στενιών το ύψος της οποίας δεν μπορεί να υ- 
πολογισθεί ακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 28 Αυγούστου1998 

Με εντολή Γ ενικού Γ ραμματέα Περιφέρειας 
Ο Διευθυντής 
ΣΠ. ΠΛΙΑΤΣΙΚΑΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην οικ. 9827/9.7.98 απόφαση του Νομάρχη Εύβοιας 
που αφορά χορήγηση άδειας άσκησης επαγγέλματος 
Κοιν. Λειτουργού στη Λιάκου Σοφία του Σταύρου, και δη- 
μοσιεύθηκε στο ΦΕΚ 843/12.8.98 (τ.Β'), γίνονται οι παρα¬ 
κάτω διορθώσεις: 

1. Διορθώνεται ο εσφαλμένος αριθ. πρωτ. «οικ. 10637 · 
στον ορθό «οικ. 9827». 

2. Αντί του εσφαλμένου «Με την απόφαση του »τίθε¬ 
ται το ορθό «Με την οικ. 9827/9.7.98 απόφαση του... *> κο, 

3. Αντί του εσφαλμένου ονόματος « Λάμπρου Σοφίατου 
Σταύρου», τίθεται το ορθό «Λιάκου Σοφίατου Σταύρου», 
όπου αυτό αναφέρεται. 

(Απότη Νομαρχιακή Αυτ/ση Εύβοιας· 




11482 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 0Η * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 »> 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 >. 

1.500 » 

750 » 

250 ». 

500 » 

150 » 

500 » 

12.500 >» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό -της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























